text: Giftudslip i Haderslev
  22 december 2011 kl. 07.39
  Otte personer blev tidligt torsdag morgen kørt til behandling på Aabenraa Sygehus. De var blevet forgiftet, da en gaffeltruck kørte ind i en beholder med blegemidlet hypoklorit på Fragtcentralen, Sverigesvej 15, i Haderslev.
  Hypoklorit udvikler vand i lungerne, så man risikerer at drukne.
  Klokken 8.30 torsdag var blegemidlet suget op, og syv af de otte personer var klar til at blive sendt hjem fra sygehuset.
  Kun truckføreren skal være under observation i lidt længere tid, da han har været udsat for forureningen i længst tid.
  Beholderen med hypoklorit kunne rumme 1.000 liter.
  Hypoklorit og natrium er mest kendt som Klorin.
  